21.11.2022
SK
Úradný vestník Európskej únie
C 441/13
— rozhodol v tejto veci tak, že Súdny dvor vyhlási prvostupňovú žalobu žalobcu za dôvodnú a vyhovie jej, — uložil Komisii povinnosť nahradiť trovy konania v oboch stupňoch.
Odvolacie dôvody a hlavné tvrdenia Na podporu svojho odvolania odvolatelia uvádzajú tri odvolacie dôvody.
Prvý odvolací dôvod je založený na tvrdení, že bol porušený článok 45 ZFEÚ, Všeobecný súd porušil svoju povinnosť odôvodnenia a vychádzal z nesprávneho právneho posúdenia a došlo k skresleniu spisu.
Druhý odvolací dôvod je založený na tvrdení, že bol narušený účelu článku 8 prílohy VII Služobného poriadku úradníkov Európskej únie, bola porušená všeobecná zásada nároku úradníkov udržiavať osobné vzťahy s miestom svojich hlavných záujmov, boli porušené články 7 a 8 Charty základných práv a došlo k skresleniu spisu.
Tretí odvolací dôvod je založený na tvrdení, že bola porušená zásada rovnosti zaobchádzania.
Odvolanie podané 25. augusta 2022: YT, YU proti rozsudku Všeobecného súdu (ôsma komora) z 15. júna 2022 vo veci T-532/16, YT a YU/Komisia (Vec C-568/22 P) (2022/C 441/18) Jazyk konania: francúzština Účastníci konania Odvolatelia: YT, YU (v zastúpení: L. Levi, J.-N. Louis, avocats) Ďalší účastníci konania: Európska komisia, Európsky parlament, Rada Európskej únie
Návrhy odvolateľov Odvolatelia navrhujú, aby Súdny dvor: — zrušil rozsudok Všeobecného súdu Európskej únie z 15. júna 2022 vo veci T-532/16, YT a YU/Komisia, — rozhodol v tejto veci tak, že Súdny dvor vyhlási prvostupňovú žalobu žalobcu za dôvodnú a vyhovie jej, — uložil Komisii povinnosť nahradiť trovy konania v oboch stupňoch.
Odvolacie dôvody a hlavné tvrdenia Na podporu svojho odvolania odvolatelia uvádzajú dva odvolacie dôvody.
Prvý odvolací dôvod je založený na tvrdení, že bol porušený článok 45 ZFEÚ, Všeobecný súd porušil svoju povinnosť odôvodnenia a vychádzal z nesprávneho právneho posúdenia a došlo k skresleniu spisu.
Druhý odvolací dôvod je založený na tvrdení, že bol narušený účelu článku 8 prílohy VII Služobného poriadku úradníkov Európskej únie a bola porušená všeobecná zásada proporcionality.